paragraph_text: Pojava je uočena na neobičnom mjestu. Na satelitu koji je orbitirajući oko Zemlje naizmjence ulazio i izlazio iz sjene solarni paneli su se u redovnim pravilnim razmacima punili i praznili. Baterija se međutim nije praznila do nulte razine, nego se ponašala kao da joj je donja granica kapaciteta ona pri kojoj se zadnji put ponovo punila, odnosno, kao da je pamtila zadnje stanje, zbog čega je nakon dovoljno velikog broja ciklusa uočeno da je kapacitet znatno pao. Odatle naziv memorijski. Rješenje se našlo tako što se povremeno pustilo bateriju isprazniti do kraja. Potpuno pražnjenje nije se prakticiralo stalno, nego u ciklusima održavanja koji su se ponavljali mjesečno.